Veislan allt þetta ár í tilefni af 100 ára afmæli Háskóla Íslands hefur verið ánægjuleg , fært okkur marga góða gesti og fræjum nýrra hugmynda hefur verið sáð , sem munu bera ávöxt í fyllingu tímans . En veislan náði óneitanlega hápunkti þegar þau tíðindi bárust inn á aðalhátíðina að annar af tveimur helstu matsaðilum á gæðum háskóla skipaði nú Háskóla Íslands í hóp 300 bestu háskóla í heiminum , nánar tiltekið í 276. sæti . Þetta var óneitanlega glæsileg afmælisgjöf ! Alþjóðlegt samstarf gefur 7,5% af heildareinkunn og tekjur af nýsköpun og frá atvinnulífi 2,5% . Það sem mest lyftir HÍ er tilvitnanafjöldinn . Ekki er birt röðunarniðurstaða fyrir einstakar deildir , en fyrir liggja gögn sem einkunnagjöfin hvílir á . Við athugun kemur í ljós að árið 2010 áttu vísindamenn læknadeildar 40% af öllum birtum ISI-greinum HÍ . Vægi greinanna magnast vegna þess hversu oft er vitnað til þeirra í vísindalegum skrifum og hversu þungt tilvitnanatíðnin vegur í heildareinkunn háskóla . Í samanburði af þessu tagi skiptir ekki mestu máli hvaða sæti næst , þótt það sé athyglisvert að flestir ef ekki allir háskólar vilji bæta eða varðveita stöðu sína á listanum . Þvert á móti . Engar árangursmælingar eru notaðar , enda sjaldnast tiltækar til samanburðar . Þar hefur læknadeild HÍ nokkra sérstöðu , því í lok náms þreyta læknanemarnir bandarískt próf í klínískum greinum , Comprehensive Clinical Science Examination ( CCSE ) , sem er samið og lagt fyrir af National Board of Medical Examiners . Þótt prófið sé bandarískt , byggt á námsefni bandarískra læknaskóla , hefur meðaleinkunn öll árin verið yfir hinu bandaríska meðaltali . Lágar einkunnir hafa verið fágætar og öll árin hafa nokkrir nemendur skilað úrlausnum sem hafa skilað þeim efst á dreifingarkúrfuna ( 99% markið ) . Á 100 ára afmæli læknadeildar og 250 ára afmæli upphafs læknakennslu á Íslandi liggur fyrir að deildin stendur fyrir sínu í kennslu og rannsóknum og hvort tveggja stenst alþjóðlegan samanburð . Og Læknablaðið hefur frá upphafi gegnt mikilvægu hlutverki fyrir hina íslensku læknisfræði . Eftir skráningu blaðsins í ISI-gagnagrunninn hefur blaðið einnig fengið annað mikilvægt hlutverk : Að miðla íslenskum læknavísindum og standa vörð um gæði í samræmi við kröfur hins alþjóðlega vísindasamfélags .